b'\n_START_ARTICLE_\nKalvin kartano\n_START_PARAGRAPH_\nKalvin kartano (viroksi Kalvi m\xc3\xb5is, saks. P\xc3\xb6ddes) on kartano Viru-Nigulan kunnassa L\xc3\xa4nsi-Virumaan maakunnassa Virossa._NEWLINE_Kartano mainitaan ensimm\xc3\xa4isen kerran vuonna 1485, kun se oli Lode-suvun hallussa. Vuonna 1512 kartanon sai omistuksensa Dietrich Kalff, jonka sukunimest\xc3\xa4 tulee paikan nykyinen nimi. Alun perin kartanon paikalla oli kaksikerroksinen vasallilinnoitus. 1700-luvulla rakennettiin osittain sen raunioille kartanon p\xc3\xa4\xc3\xa4rakennus, joka kuitenkin tuhoutui tulipalossa vuonna 1910. Nikolai Stackelberg rakennutti uuden kartanon l\xc3\xa4hemm\xc3\xa4ksi merenrantaa 1910-1913. Englantilaisen Tudor-tyylin rakennetun p\xc3\xa4\xc3\xa4rakennuksen ulkoseinien tummat laatat eiv\xc3\xa4t ole graniittia, vaan sit\xc3\xa4 imitoivia v\xc3\xa4rillisi\xc3\xa4 sementtilaattoja. _NEWLINE_Neuvostoaikana kartanossa sijaitsi kaivosmiesten lepokoti. Nyky\xc3\xa4\xc3\xa4n kartano on yksityisomistuksessa ja suljettu yleis\xc3\xb6lt\xc3\xa4.'